టీ ట్రీ నూనె
టీ ట్రీ నూనె ఒక ఆవశ్యక నూనె మరియు సుగంధ తైలం.అంతేకాదు ఓషధిగుణాలున్న నూనె.ఈ నూనెను టీట్రీ యొక్క ఆకులనుండి ఉత్పత్తి చేస్తారు.టీట్రీ నూనె అనగా మనం మామూలుగా తాగే తేనీరు(tea)చెట్టు యొక్క ఆకుల నుండి కాదు. ఆవశ్యక నూనె తీసే టీ ట్రీని ti-treeఅని, ti-trol అని మెలసోల్ (melasol)అని అంటారు.టీ ట్రీ మిర్టసియా (Myrtaceae) కుటుంబానికి చెందిన చెట్టు.టీ ట్రీ మొక్క వృక్షశాస్త్ర పేరు మెలల్యుక ఆల్టరిని ఫోలియా(Melaleuca alternifolia).దీనికున్న ఔషధ ,రుగ్మత నివారణ కారణాలవలన ఎక్కువ మందికి ప్రీతి పాత్రమైన నూనె టీ ట్రీ ఆవశ్యక నూనె.టీ ట్రీ నూనెను సబ్బుల్లో, క్రీముల్లో, లోషన్లలో, ఎయిర్ ప్రెసనర్‌లలో,డియోరంట్లలో క్రీమి వికర్షణ మందులో ఉపయోగిస్తారు.
టీ ట్రీ ఆస్ట్రేలియాలోని దక్షిణ వేల్స్(సౌత్ వేల్స్) ప్రాంతానికి చెందిన చెట్టు.టీ ట్రీ చూడటానికి సైప్రెస్ చెట్టును పోలి వుండును.సూదులవంటి అంచులున్న ఆకులులను కల్గి వుండును.పసుపు లేదా పర్పుల్ రంగు పూలు పూయును. చెట్టు దాదాపు 7 మీటర్ల(20 ఆడుగులు) ఎత్తు పెరుగును.చిత్తడిగా వుండే ప్రదేశాలలో బాగా పెరుగుతుంది.ప్రస్తుతం నూనెకై టీ ట్రీ ని తోటలలో/సేద్య వనాలుగా పెంచుతున్నారు. చెట్టు ను నరకినను చెట్టు మొదలు/బోదె మళ్ళీ చిగిర్చి రెండేళ్ళల్లో మళ్ళీ పూతకు వచ్చును .టీ ట్రీ నూనెను ఆస్ట్రేలియాలో నే ఎక్కువగా ఉత్పత్తి చేస్తారు.[1] టీ ట్రీ అనే పేరు 18 వశతాబ్దిలో నావికులచే పెట్టబడినది.ఆస్ట్రేలియా దక్షిణ తీర ప్రాంతంలోని జాజికాయ వాసన వున్న ఆకులనుండి టీ తయారు చేసి, ఆచెట్టుకు టీ ట్రీ అనీ పేరు పెట్టారు.[2] ఈ చెట్టు ఆస్ట్రేలియాలోని న్యూ సౌత్ వేల్స్ ఈశాన్య తీర ప్రాంతం, మరియు ఆగ్నేయ క్వీన్స్ లాండ్ లో ఈ చెట్లు ఎక్కువ వ్యాపించి వున్నాయి.ప్రస్తుతం (2018 నాటికి)న్యూజిలాండ్ మరియు ఆస్ట్రేలియా లోని మిర్టేసియా కుటుంబానికి చెందిన పలుచెట్లను టీ ట్రీ చెట్లు అని వ్యవరిస్తున్నారు.1970-80 మధ్య వాణీజ్యపరంగా న్యూ వేల్సు లో తోటల పెంపకం పెరిగినది.అదేసమయంలో కేవలం మెలలేక ఆల్టేర్నిఫోలియా, నుండే కాకుండా తునిసియా మరియు ఈజిప్టు లోMelaleuca armillaris మరియు Melaleuca styphelioides చెట్ల ఆకులనుండి, Melaleuca leucadendra చెట్ల ఆకులనుండిఈజిప్టు,మలేసియా,మరియు వియత్నాం, Melaleuca acuminata నుండి తునిసియా, Melaleuca ericifolia నుండిఈజిప్ఱు, Melaleuca quinquenervia నుండి అమెరికా లో నూనెను ఉత్పత్తి చెయ్యడమ్ మొదలైనది.
టీ ట్రీ నూనెను చెట్టు యొక్క ఆకులు మరియు సన్నని రెమ్మలనుండి నీటీ ఆవిరి స్వేదన క్రియ/స్టీము డిస్టీలేసను పద్ధతిలో సంగ్రహిస్తారు. ఆకులనుండి నూనె దిగుబడి 1.8% వరకు వుండును.[1] వాణిజ్య పరంగా టీట్రీ నూనె ఉత్పత్తి 1920 లో ఆస్ట్రేలియన్ ఆర్థర్ పెన్ఫోల్డ్ ప్రారంభించాడు.రానున్న కాలంలో టీట్రీ నూనేకు డిమాండ్ పెరుగునని అప్పుడే ఊహించాడు
టీ ట్రీ నూనె వలన ఔషధ పరమైన అనేక ప్రయోజనాలు ఉపయోగాలు వున్నవి.రెండవ ప్రపంచ యుద్ద సమయంలో ట్రీ ట్రీ తోటల ఉత్పత్తి దారులను,చెట్లను నరికే వారిని, కావలసిన పరిమాణంలో ట్రీ ట్రీ నూనె ఉత్పత్తి అయ్యే వరకు వారిని మిలిటరీ సేవల నుండి మినహాయింపు ఇచ్చారు.కారణం యుద్ధంలో సైనికులకుఇచ్చుకిట్(kit) లో టీ ట్రీ నూనె కూడా వుండేది.కారణం ఈ నూనె గాయాలుయ వలన అంటు వ్యాధులు సంక్రమించకుండా నిరోధించు గుణం వుండటం చేత. టీట్రీ నూనె గాటైన వాసన కల్గి వుండి, లేత పసుపు రంగులో వుండును.నీటివంటి స్నిగ్థత కల్గి వున్నది.[1].కర్పూరం వంటి గాటైన వాసన వున్న నూనె.ఇంటర్నేసల్ స్టాండర్డ్ ISO 4730 ప్రమాణం ప్రకారం టీ ట్రీ మొత్తం ఆయిల్ లో టెర్పినోల్-4-ఒల్, γ-టెర్పినెన్ మరియు α- టెర్పినెన్ లు 70-90%వరకు, ρ-సైమెన్, టెర్పినోలెన్, α- టెర్పినియోల్,మరియు ఆల్ఫా పైనేలు కలిపి 15% వరకు వుండి తాజా కర్పూర వాసనతో వుండాలి.
నూనెలో 20 కిపైన వృక్ష రసాయనాలు వున్నవి వాటిలో ముఖ్యమైనవి ఆల్ఫా-పైనేన్, బీటా పైనేన్, సబినెన్, మైర్సేన్,ఆల్ఫా –పిల్లాన్డ్రేన్,ఆల్ఫా –టెర్పినేన్,లిమోనెన్,1,సినేయోల్, y-టెర్పినేన్, p-సైమెన్,టెర్పినోలెన్,లినలూల్,టెర్పినేన్-4-ఒల్, మరియు ఆల్ఫా-టెర్పీనియోల్ లు.[1]
టీ ట్రీ నూనె దేహ పరిరక్షిత వ్యవస్త(immune system) వ్రుద్ధికారిగా పరిచేసి పరిరక్షిత వ్యవస్థను సంరక్షించును.అంటు రోగాలను సమర్ధవంతంగా ఎదుర్కోనేలా దేహ రక్షిత వ్యవస్థను పటిస్త పరుస్తుంది.మానసిక ఉల్లాసాన్ని కల్గిస్తుంది.బాక్టీరియా,ఫంగసు మరియు వరసులను సమర్థవంతంగా నిలువరిస్తుంది.[1] చర్మ సంబంధమైన నొప్పులను నివారించును, అలాగే పేలను, స్కాబిస్ ను మరియు కాళ్ళవేళ్ళ సందు ఫంగస్ వ్యాధిని తగ్గించును.పురుగుల కాటుకు మందుగా పనిచేయును.[2] అలాగే తెగిన గాయాలకు యాంటీ సెప్టిక్ గా పనిచేయును. అలాగే కురుపులు,కాలిన దెబ్బలకు కూడా పని చేయును.అలాగే యోని సంబంధమైన జబ్బులను నివారించును.గొంతు,నోటి నొప్పులకుదగ్గును శ్వాస కోశ వ్యాధులకు పని చేయును.[2][3]
ట్రీ టీ నూనె సురక్షితమైన,విష ప్రభావం లేని నాన్-ఇరిటెంట్ నూనె అయినను కొందరికి అలెర్జీ కల్గించవచ్చు. కళ్ళకు,చెవులకు,ముక్కుకు మరీ దగ్గరగా వాడరాదు. అలాగే లోతైన పెద్ద దెబ్బలకు వాడరాదు.ఇది చాలా గాఢత వున్న నూనె కనుక వాడునపుడు తగు జాగ్రత్తగా వుండాలి.[1] చిన్న ఆపిల్లల తలలోని పేలనివారణకుసిఫారసు చెయ్యబడలేదు.దీనివలన వారికి స్కీన్ ఇరిటేసన్,లేదా అలెర్జీ కలిగించవచ్చు. కడుపులోకి తీసుకున్న విష ప్రభావం కల్గించ్చును.దానివలన మత్తుగా వుందటం,వాంతులు రావడం,తల తిరగడం, కోమా లోకి వెళ్ళడం, నిలకడ లేక పోవడం, అయోమయంకు లోనవడం, బలహీనంగా వుండటం,నీళ్ళ విరేచనాలు ,కడుపులో అస్తవ్యస్త,అలాగే చర్మం పై దద్దుర్లు/rashes ఏర్పడవచ్చును. 2006 నాటి పునర్విచారన తరువాత గాఢత నూనె కాకుండా విలీన నూనెను ఉపయోగించిన ఎటువంటి వ్యతిరేక/దుష్ప్రభావాలు ఉండవని తేల్చారు.
వర్గం:నూనెలు వర్గం:ఆవశ్యక నూనెలు వర్గం:సుగంధ తైలాలు